
	St-875/16
REPUBLIKA HRVATSKA
TRGOVAČKI SUD U ZADRU		
STALNA SLUŽBA U ŠIBENIKU

R E P U B L I K A  H R V A T S KA

R J E Š E N J E

	Trgovački sud u Zadru, Stalna služba u Šibeniku OIB:39670464653,  po sucu Terezija Goreta, nad stečajnim dužnikom TLM-TPP d.o.o. za proizvodnju prešanih proizvoda, Šibenik, Ulica Narodnog preporoda 12, OIB 60576413258, dana 21. lipnja 2016.g,

r i j e š i o   j e

	Odbacuje se prijedlog predlagatelja-dužnika od 20. lipnja 2015. G. za otvaranje stečajnog postupka nad trgovačkim društvom TLM-TPP d.o.o. za proizvodnju prešanih proizvoda, Šibenik, Ulica Narodnog preporoda 12, OIB 60576413258, kao nedopušten.


Obrazloženje

	Predlagatelj-dužnik zastupan po zakonskim zastupnicima dana 20. lipnja 2016.g. podnijeli su prijedlog za pokretanje (otvaranje) stečajnog postupka nad istim jer da su nastupili stečajni razlozi tj. nesposobnost za plaćanje istoga, kao i prezaduženost. 

Odredbom čl. 114. st. 1. Stečajnog zakona (Narodne novine broj 71/15) propisano je da je podnositelja prijedloga za otvaranje stečajnog postupka dužan platiti iznos predujma od 1.000,00 kn u Fond za namirenje troškova stečajnog postupka te po nalogu suda u roku od osam dana dodatni iznos predujma koji ne može biti viši od 20.000,00 kn, ako ovim Zakonom nije drugačije određeno. 

Nadalje, st. 5. istog članaka citiranog Zakon propisano je, da ako predlagatelj za otvaranje stečajnog postupka nije uplatio predujam iz stavka 1. ovog članka, Sud će prijedlog odbaciti kao nedopušten. 

Budući da pronositelj prijedloga nije uplatio predmetni predujam u iznosu od 1.000,00 kn, a kako to i propisuje čl. 114. st. 1. Stečajnog zakona, to je njegov prijedlog sukladno odredbi čl. 114. st. 5. Stečajnog zakona trebalo odbaciti, te riješiti kao u izreci ovog rješenja. 

U Šibeniku 21. lipnja 2016.g.

						         				     SUDAC:

										Terezija Goreta, v.r.

POUKA O PRAVNOM  LIJEKU: 

Protiv ovog rješenja pravo na žalbu ima podnositelj zahtjeva. Rok za žalbu iznosi 8 (osam) dana računajući od dana dostave, a ista se podnosi ovom sudu u dva primjerka.


Dostaviti: 
1. Predlagatelju
1. E-oglasna

